खत लिखने का मकसद उस तांत्रिक का भंडाफोड़ करना और भाटिया परिवार की मौत का सच सामने लाना बताया है। खत कमिश्नर के नाम लिखा गया है, लेकिन इसकी कॉपी पोस्ट के जरिए सान्ध्य टाइम्स को भी भेजी गई है। इस संवाददाता ने क्राइम ब्रांच के जॉइंट सीपी आलोक कुमार और डीसीपी जॉय टिर्की को इस बारे में अवगत करवाया। जॉइंट सीपी ने कहा कि पुलिस को ऐसा कोई पत्र नहीं मिला है, न ही जांच में किसी तांत्रिक का नाम सामने आया है।